Ionia — Priene — Sanct. of Athena — ca. 200-150 BC — GIBM III (1890) 418 — IvPriene (1906) 50 + p. 310 — IK Erythrai 111
Region: Asia Minor — Ionia

τον δημον κλεανδρον καλλιστρατου φυσει δε αλεξιδος μοαγετην παυσανιου επι στεφανηφορου δημητριου μηνος πανημου το παρα ερυθραιων τιμων δικαστηι κλεανδρωι εδοξεν τηι βουληι και τωι δημωι στρατηγων εξεταστων πρυτανεων γνωμη επειδη ο αποσταλεις δικαστης υπο του δημου του πριηνεων κλεανδρος καλλιστρατου φυσει δε αλεξιδος επι την δικην της μηνυσεως την τε δικην εδικασεν αξιως της τε εαυτου πατριδος και της ημετερας πολεως ποιησαμενος την κρισιν απο του δικαιου την τε επιδημιαν εποιησατο αυτος τε και ο γραμματευς αυτου μοαγετης παυσανιου αξιως της ενκεχειρισμενης αυτωι πιστεως οπως ουν και ο δημος φαινηται μνειαν ποιουμενος των καλων και αγαθων ανδρων και δικαιως κριναντων την δικην και αξιως της εξαποστειλασης αυτους πατριδος οι τε μετα τουτους παρεσομενοι εις την πολιν ημων δικασται θεωρουντες αποδιδομενας τας καθηκουσας τιμας τ[οις] αγαθοις ανδρασιν προιστωνται και αυτοι των δικαιων μετα [πα]σης φιλοτιμιας τυχηι αγαθηι δεδοχθαι τηι βουληι και τωι δημωι επαινεσαι μεν τον δημον τον πριηνεων και στεφανωσαι αυτον χρυσωι στεφανωι οτι υπαρχων συνγενης και φιλος και ευνους τωι ημετερωι δημωι και προαιρουμενος διαφυλασσειν την προς το πληθος ημων ευνοιαν [απεστει]λεν δικαστην ανδρα καλον και αγαθον και αξιον αμφο[τε]ρων των πολεων επαινεσαι δε και τον δικαστην κλεανδρον καλλιστρατου φυσει δε αλεξιδος και στεφανωσαι αυτον χρυσωι στεφανωι επαινεσαι δε και τον γραμματεα αυτου μοαγετην παυσανιου και στεφανωσαι αυτον θαλλου στεφανωι αρετης ενεκεν και ευνοιας της εις τον δημον ειναι δε αυτους και προξενους και πολιτας της πολεως ημων δεδοσθαι δε αυτοις και προεδριαν εν τοις αγωσιν οις αν η πολις συντεληι υπαρχειν δε αυτοις και τας αλλας τιμας αιτινες και τοις αλλοις προξενοις παρα της πολεως υπαρχουσιν δεδοσθαι δε ταυτα και τοις εκγονοις αυτων τας δε δεδομενας τιμας τωι δημωι τωι πριηνεων και τωι δικαστηι και τωι γραμματει κατα τοδε το ψηφισμα αναγγειλατω δε εν τωι θεατρωι ο αγωνοθετης των διονυσιων αποδειξαι δε και πρεσβευτην [ο]στις αναδους πριηνευσιν τοδε το ψηφισμα παρακαλεσει αυ[τους] οντας συνγενεις και φιλους και ευνους του δημου επιμελει[αν ποιησασ]θαι οπως αι δεδομεναι τιμαι τωι τε δημωι αυτων και τωι [δικαστηι και] τωι γραμματει αναγγελλωνται παρ αυτοις εν τοις επιφα[νεστατοις α]γωσιν οταν και οι αλλοι στεφανοι αναγγελλωνται και ινα [αναγραφεν τοδε το] ψηφισμα εις στηλην λιθινην ανατεθη παρ αυτοις [ου αν δοξηι τωι δημωι] ταυτα δε ειναι εις φυλακην της πολεως. πρεσ[βευτης ----- ηρακ]λεωτου.